བསང་མཆོད་དམ་བསྒྲགས་བཀྲ་ཤིས་སྒོ་འབྱེད་བཞུགས།
༄༅། ། ༀ་དམིགས་མེད་སྟོང་གསལ་ཆོས་སྐུའི་དབྱིངས་རུམ་ནས། ། བརྩེ་ཆེན་
འཕྲིན་ལས་འོད་ཟེར་ཕྲེང་འཁྲིགས་པས། ། སྐྱེ་དགུའི་ཕན་བདེའི་པདྨོ་བཞད་པའི་ འི་གཉེན། །
བླ་མ་མཆོག་གསུམ་ཐུགས་རྗེའི་བྱིན་ཆེན་ཕོབ། ། བསླུ་མེད་སྐྱབས་གནས་རྣམས་ཀྱི་བདེན་
པ་དང་། ། རྟེན་འབྲེལ་བསླུ་མེད་ཚོགས་པའི་ནུས་མཐུ་ལས། ། མགྲོན་རྣམས་སྲིད་མཐའི་
བར་དུ་དགྱེས་བསྐྱེད་པའི། ། མཆོད་ཚོགས་ནམ་མཁའ་མཛོད་དུ་རྒྱས་གྱུར་ཅིག ། སྣང་
15

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
སྲིད་སྡེ་བརྒྱད་དྲེགས་པའི་དཔུང་ཚོགས་སྤྱི། ། བྱེ་བྲག་ཡུལ་ཕྱོགས་འདི་རུ་བརྟེན་བཅས་
པའི། ། དཀར་ཕྱོགས་ལྷ་ཀླུ་འབྱུང་བོ་མཐའ་དག་དང་། ། ལས་སྨོན་དབང་གིས་ཤ་ཁྲག་ཟས་
ལ་དགའ། ། དམར་གསུར་དྲི་ལ་སྣོམས་པའི་མི་མིན་རིགས། ། སྐྱེ་འགྲོའི་སྲོག་ལ་འཚེ་བའི་
གདོན་བགེགས་ཀུན། ། སྐྱབས་གཅིག་མཆོག་གསུམ་བཀའ་ཡི་བདེན་པའི་མཐུས། ། མ་
ལུས་སྐད་ཅིག་ཙམ་ལ་འདིར་འདུས་ཤིག ། ཀུན་རྫོབ་སྣ་ཚོགས་སྣང་བའི་རི་མོ་ཀུན། །
དོན་དམ་དབྱིངས་སུ་སྤྲིན་བཞིན་ངོམས་པའི་འཕྲུལ། ། སྒྱུ་མའི་རོལ་པ་ལྟ་བུར་འགོག་མེད་
དུ། ། སྔགས་རྒྱ་ཏིང་འཛིན་སྦྱོར་བས་མགྲོན་རྣམས་ཀྱི། ། དབང་བོ་བདེ་བསྐྱེད་གང་ལ་གང་
འདོད་ཀྱི། ། མཁོ་དགུའི་དངོས་པོ་བྱིན་གྱིས་བརླབས་པ་ཡི། ། རོ་བརྒྱའི་བཟའ་བཏུང་སྨན་
ཤིང་དུད་པའི་སྤྲིན། ། ཕྱེ་མར་བཟང་དགུའི་དྲི་གསུར་འཐུལ་བ་ཡིས། ། དབང་བོ་ཚིམ་ཞིང་
འཁོར་བའི་ཕྱི་མཐའི་བར། ། སྒོ་གསུམ་ཟུག་རྔུའི་གདུང་བ་དང་བྲལ་བས། ། འགྲོ་ལ་འཚེ་
བའི་བསམ་དང་སྦྱོར་བ་ཀུན། ། ཉེར་ཞི་བྱམས་པའི་སེམས་དང་ལྡན་གྱུར་ཅིག ། འགྲོ་བའི་
གཉེན་གཅིག་ཕྱག་ན་པདྨོ་ཡི། ། བཀའ་བཞིན་གདུག་རྩུབ་གནོད་སེམས་རིང་སྤོངས་ལ། །
མཐའ་དབུས་འཇིག་རྟེན་ཀུན་ཏུ་སྣོད་བཅུད་ཀྱི། ། བཀྲ་ཤིས་བདེ་སྐྱིད་འཕེལ་བའི་སྡོང་
གྲོགས་མཛོད། ། ཧཱུཾ་མཐུ་སྟོབས་བྱིན་ཆེན་འབར་བའི་ཐོག་མདའ་ཡིས། ། ནག་ཕྱོགས་མི་
བསྲུན་དྲེགས་པའི་ཀླད་འགེམས་པ། ། ཁྲག་འཐུང་ཁྲོ་བོ་རོལ་པའི་རྡོ་རྗེའི་ཚིག ། དྲེགས་པ་
ཡོངས་ཀྱི་སྤྱི་བོའི་གཙུག་ཏུ་བསྒྲེངས། ། དེང་ནས་མར་གྱུར་འགྲོ་ལ་སྒོ་གསུམ་གྱི། ། གནོད་
འཚེ་བསམ་དང་སྦྱོར་བ་སྐད་ཅིག་ཀྱང་། ། མི་བགྱིད་དམ་ཚིག་རྡོ་རྗེའི་ར་བ་རུ། ། ད་ནས་
བཅུག་པས་ནམ་ཡང་མ་འདའ་ཞིག ། སྣང་སྲིད་ཡེ་ཤེས་རོལ་པའི་གཞལ་ཡས་ནས། ། ལོག་
འདྲེན་འདུལ་བའི་བཀའ་ཆད་རྡོ་རྗེའི་མེ། ། སྤྲིན་ལྟར་འཁྲིགས་ཀྱི་བཀའ་ལས་འདའ་
བྱེད་རྣམས། ། བག་ཡོད་དམ་ཚིག་སྲུངས་ཤིག་ས་མཱ་ཡ། ། བླ་མ་མཆོག་གསུམ་ཐུགས་རྗེའི་
ཉི་མའི་ཟེར། ། རིས་མེད་ཡུལ་ལྗོངས་ཚལ་དུ་ཞུགས་པ་ལས། ། སྙིགས་མའི་བརླང་སྤྱོད་
རྒུད་པའི་མུན་བཅོམ་སྟེ། ། ལེགས་ཚོགས་འདབ་སྟོང་ཆེས་ཆེར་བཞད་པར་ཤོག ། སྣོད་
16

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
ཀྱི་འཇིག་རྟེན་ལོ་ལེགས་ཟས་བཅུད་འཕེལ། ། བཀྲ་ཤིས་ཕུན་ཚོགས་བདེ་སྐྱིད་གཡང་དུ
འཁྱིལ། ། བཅུད་ཀྱི་སེམས་ཅན་ཚེ་རིང་ནད་མེད་བདེ། ། རྣམ་དཀར་ལས་ལ་རྟག་པར་སྤྱོད་
གྱུར་ཅིག ། ཅེས་དེང་དུས་སྙིགས་མའི་རྒུད་པ་ཆེས་ཆེར་བདོ་བའི་ཁར་ཡུལ་ཕྱོགས་ཕལ་ཆེར་དུ་དམར་བས
དུ་གྲགས་པ་ཕྱུགས་ཀྱི་མཆོད་སྦྱིན་ལྟ་བུའི་སྲོལ་དོད་པས་ལྷག་པར་མི་ཤིས་པའི་མཚན་མ་འཕེལ་བར་མཐོང་
སྟེ། མཆོག་གསུམ་གསོལ་བཏབ་ཀྱིས་བསང་མཆོད་དམ་བསྒྲགས་འདི། ༧ འཕགས་མཆོག་འཇིག་རྟེན་དབང་
ཕྱུག་སྤྲུལ་བའི་ཟློས་གར་རོང་པོ་ཆོས་རྗེའི་གདན་སར་འཁོད་པའི་ཆོས་སྨྲ་བ་བློ་བཟང་འཕྲིན་ལས་ཀྱིས་སྦྱར་བ་
ཛ་ཡནྟུ།
17

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།